અમદાવાદ: રાજ્યના જુદા જુદા હાઈવે પર બનેલા માર્ગ અકસ્માતના બનાવોમાં એક તબીબ સહિત નવ વ્યક્તિનાં મોત નીપજ્યા હોવાનું અને અાઠ જેટલી વ્યક્તિઓને ઈજા પહોંચી હોવાનું જાણવા મળે છે. અા અંગેની વિગત એવી છે કે કોડિનાર નજીક અાવેલા વેલણ ગામે પ્રાથમિક અારોગ્ય કેન્દ્રમાં ફરજ બજાવતા ડો. રાજેન્દ્ર બારડ રાત્રીના સમયે બાઈક પર ઘર તરફ જઈ રહ્યા હતા ત્યારે રોણાજ રોડ પર લાલપીરની દરગાહ પાસે કોઈ પશુ રોડ પર અાવી જતાં બાઈક તેની સાથે અથડાવાથી સર્જાયેલા અકસ્માતમાં ડો. બારડનું ગંભીર ઈજાઓ થવાના કારણે મોત થયું હતું.